Toissijaiseen kouluun hakeutuminen

Siv.ltk. § 24 Perusopetuslain 4 §:n mukaan kunta on velvollinen järjestämään sen alueella asuville oppivelvollisille perusopetusta. Opetus tulee kun­nas­sa järjestää siten, että oppilaiden matkat ovat asutuksen, kou­lu­jen ja muiden opetuksen järjestämispaikkojen sijainti sekä lii­ken­ne­yh­tey­det huomioon ottaen mahdollisimman turvallisia ja ly­hyi­tä. Kunta osoittaa oppivelvolliselle oppilaalle lähikoulun tai muun so­vel­tu­van paikan, jossa opetusta annetaan sellaisella oppilaan omalla kie­lel­lä, jolla kunta on velvollinen järjestämään opetusta. Kunta voi pe­rus­tel­lus­ta syystä opetuksen järjestämiseen liittyvästä syystä ope­tus­kiel­tä muuttamatta vaihtaa opetuksen järjestämispaikkaa pe­rus­ope­tus­lain 6 §:n mukaan. Oppilaalla on perusopetuslain mukaan oi­keus käydä kunnan osoittamaan lähikoulua. Oppilaaksi ottaminen pe­rus­ope­tuk­seen tapahtuu koulutoimen johtosäännössä mää­ri­tel­ty­jen koulunkäyntialueiden mukaisesti. Oppivelvollinen voi myös pyr­kiä oppilaaksi muuhun kuin hänelle osoitettuun lähikouluun. Tässä ta­pauk­ses­sa oppilaita ottaessa on sovellettava yhdenvertaisia va­lin­ta­pe­rus­tei­ta.

Esitys sivistysjohtaja:

Sivistyslautakunta päättää seuraavasti:

1. Esi- ja perusopetukseen otetaan ensisijaisesti oman kunnan op­pi­lai­ta.

2. Päätöksen toissijaisesta oppilaspaikan myöntämisestä tekee si­vis­tys­joh­ta­ja huoltajan anomuksesta.

3. Oppilaaksiotto ei saa aiheuttaa lisäresurssin tarvetta, ryh­mä­ja­ko­jen muutoksia, lisätyöntekijöiden palkkausta tai yleisesti ope­tus­jär­jes­te­ly­jä vaikeuttavia tilanteita vastaanottavassa koulussa ja toi­saal­ta edellä mainittuja tilanteita ei hakeutumisen johdosta saa myös­kään syntyä kunnan oppilaalle osoittamassa lähikoulussa.

4. Toissijaiseen kouluun siirtymisen kriteerit

a) erityinen oppilashuollollinen tai oppilaan terveydentilaan liittyvä syy

b) peruskoulun käyminen loppuun entisessä koulussa asuinpaikan muut­tu­mi­ses­ta huolimatta oman kunnan alueella

c) sisaruus, oppilaalla on sisaruksia samanaikaisesti kyseissä

koulussa

d) muu syy

Mikäli kouluun on toissijaisia hakijoita kohtien a, b tai c perusteella, me­ne­vät nämä hakijat niiden edelle, jotka anovat toissijaista kou­lu­paik­kaa muun syyn perusteella (kohta d).

Jokaisen kriteerin kohdalla käytetään tarvittaessa lisäksi arvontaa, mi­kä­li ko. kriteerien perusteella kouluun olisi tulossa enemmän op­pi­lai­ta kuin sinne voidaan oppilaita ottaa.

5. kunta ei vastaa oppilaskuljetuksista, kun kyse on hakeutumisesta tois­si­jai­sel­le oppilaspaikalle.

Päätös:

Hyväksyttiin.